**Dátum:** 2022. április 4.

Roto Patio Lift emelő-toló vasalat mostantól alumínium és műanyag profilrendszerekhez is elérhető / Sokoldalú: alkalmas standard- és Slim-profilokhoz 400 kg-os szárnytömegig / Új: 2 az 1-ben futómű kerek és lapos összekötő rudakhoz / Kiváló minőségű futóműtechnika biztosítja az egyedülálló futási tulajdonságot / A tetszőlegesen választható „DesignLocking“-rúdzár hozzájárul a megfelelő tolóajtódesignhoz / Most RC 2-betörésvédelemmel is elérhető

**Roto Patio Lift: már műanyag emelő-toló szerkezetekhez is**

***Leinfelden-Echterdingen*** –A helytakarékos emelő-toló szerkezetek az nyílászárók klasszikusai közé tartoznak, és többféle formátumban rendelhetők. A gyártási folyamatok hatékonyabbá tétele érdekében a gyártók azokat a vasalatokat részesítik előnyben, amelyeket egyszerűen és biztonságosan össze lehet szerelni. A Roto szerint ugyanilyen központi szerepe van a futóműtechnika minőségének és a vasalatprogram széles választékának is. A Patio Lift emelő-toló vasalat - amelyet az alumínium nyílászárógyártók nemzetközi szinten nagyra értékelnek – mostantól a műanyag ablakgyártók számára is rendelkezésre áll széleskörű felhasználásra.

**Standard- és Slim-profilokhoz**

Két évvel ezelőtt a Roto úgy bővítette ki a Patio Lift emelő-toló vasalatot, hogy azzal a szerkezetek az alkatrészek kis beépítési mélységének köszönhetően Slim-profilokból is gyárthatók. A programhoz 16,18 és 22 mm-es horonyszélességű alumínium- és műanyagprofilokhoz való kivitelek tartoznak. Ezért, és az akár 400 kg-os szárnytömeghez való alkalmasságának köszönhetően a Patio Lift ma egyike a legsokoldalúbb emelő-toló vasalatprogramoknak a piacon, közli a Roto.

**Kiváló futási tulajdonság még 400 kg szárnytömeg esetén is**

A Patio Lift alkalmas akár 3.000 mm-es szárnyszélességű és 3.100 mm-es szárnymagasságú szerkezetekhez is. A gyártó szerint XL-formátumban és nagy szárnytömeg esetén is kiváló a vasalat futási tulajdonsága és könnyű kezelhetősége. Ez többek között a rozsdamentes acélból készült futóműalkatrészekre és a golyóscsapágyazott innovatív, magas minőségű műanyagból készült futógörgőkre vezethető vissza. Mindkettő különösen robusztussá és tartóssá teszi a futómű technikát és a teljes vasalatot.

**Mostantól elérhető: 2 az 1-ben futómű**

A gyártásban időt takarít meg a Patio Lift 300 és 400 kg tömegű szárnyhoz való standard változatainak új 2 az 1-ben futóműve. Nemcsak lapos, hanem kerek összekötő rudakhoz is közvetlenül kapcsolható átalakító nélkül. Az összekötő rúd fajtájától függetlenül az emelő-toló vasalat többletmunka nélkül beszerelhető.

**Esztétikailag meggyőző**

A Patio Lift-hez tetszőlegesen választható „DesignLocking“-rúdzár kiemeli a nagyértékű optikát és növeli az emelő-toló szerkezet nyújtotta kényelmet, hangsúlyozza a gyártó. A zárócsap a rúdzár oldalán található, és nem nyúlik bele az átjárási területbe. A programban több változatban megtalálható záródarabokat a fal síkjában történő elhelyezés és az esztétikus látvány kedvéért a tokba ültették.

**Széleskörű alkatrészprogram**

A széleskörű Patio Lift-programból tetszőlegesen választható alkatrészek integrációja révén lehetővé válik az emelő-toló szerkezeteket pontosan a vevők kívánalmaihoz és igényeihez alakítani. Az RC 2 ellenállási osztályba sorolható ez a vasalat a fúrásvédelem, kiemelés elleni biztosítás és a zárható kilincs alkalmazása miatt. A rúdzárakat a sorozatgyártásban úgy készítik elő, hogy alkalmasak profil cilinderek beszerelésére is.

A résszellőztetésre szolgáló zárócsap lehetővé teszi a helyiség huzatmentes szellőzését. A már standard kivitelben is a rúdzárba beépített csillapítók védő funkciót látnak el a tolószárny becsapódásakor, és a nehéz szárnyak kezelése során nagyobb biztonságot nyújtanak. Egyúttal lehetővé teszik a gyártás során az egyszerűbb összeszerelést.

**5-ös korrózióvédelmi osztály és még ennél is több**

A Patio Lift meggyőző termékminőséget kínál már standard kivitelben is, hangsúlyozza a vasalatspecialista. A vasalat megfelel a DIN EN 1670 szerinti 5-ös korrózióvédelmi osztálynak, és eléri az EN 13126-16 szerinti H3-as tartós működési besorolást.

A korrózivédelmet leginkább igénylő régiók számára az „Edelstahl Plus“- futóművek állnak rendelkezésre, amelyek a rendszer kifogástalan működését – pl.tengerpart közelében – évekig biztosítják. A Roto beszámolója szerint egy 1.000 órát meghaladó sópermet vizsgálat egyértelműen alátámasztotta a futóművek magas minőségét.

**Egységes design az összes helyiségben**

Amennyiben egy vevő számára fontos az egységes design, a gyártó a Roto Line kilincs-program alkalmazását javasolja. Szintén a Patio Lift vaslat programba tartoznak az ennek a vonalnak a mintájára kialakított húzókilincsek valamint még a nagyon magas és széles szárnyak könnyű kezelését is lehetővé tevő nagy kilincsek.

Fabian Maier, a Roto Fenster- und Türtechnologie GmbH (FTT) termékbevezetési részlegének vezetője, aki egyben a Patio Lift program legfrissebb újításainak piaci bevezetéséért is felelős, hangsúlyozza: „A ‚Patio Lift‘ emelő-toló rendszer most még sokoldalúbb módon alkalmazható. Legyen szó keskeny és könnyű vagy széles, magas és nehéz szerkezetekről, standard- vagy Slim-profilokról, aluminiumról vagy műanyagról – a Patio Lift programmal a kényelmes használat, a megfelelő design és biztonság minden házban elérhető.“

******

Mostantól a műanyagablakok gyártói is előnyt kovácsolhatnak a széles Roto Patio Lift  
emelő-toló program erősségeiből és sokféle alkatrészeiből. Már két évvel ezelőtt a Roto úgy bővítette ki a „Patio Lift“ emelő-toló vasalatot, hogy az a standard és a Slim-profiloknál is alkalmazható. A programhoz 16,18 és 22 mm-es horonyszélességű alumínium- és műanyagprofilokhoz való kivitelek tartoznak. Ezzel a Patio Lift az egyik legsokoldalúbb emelő-toló vasalattá vált, foglalja össze a Roto.

**Kép:** © Onzon, Westend 61 / stock.adobe.com **Roto\_Patio\_Lift\_2022\_1.jpg**



A Patio Lift vasalatprogramhoz tartozó, 300 és 400 kg tömegű szárnyhoz való standard változatok új 2 az 1-ben futóműve nemcsak lapos, hanem kerek összekötő rudakhoz is közvetlenül kapcsolható átalakító nélkül. A korrózivédelmet leginkább igénylő régiók számára az „Edelstahl Plus“- futóművek állnak rendelkezésre. A gyártó szerint akár 400 kg-os szárnytömeg esetén is meggyőző a vasalat futóműtechnikája a kiváló futási tulajdonság és a könnyű kezelhetősége révén.

**Kép:** Roto **Roto\_Patio\_Lift\_2022\_2.jpg**

** ** **** 

A Patio Lift vasalathoz tetszőlegesen választható „DesignLocking“-rúdzár kiemeli a nagyértékű optikát és növeli az emelő-toló szerkezet nyújtotta kényelmet, hangsúlyozza a gyártó. A zárócsap a rúdzár oldalán található, és nem nyúlik bele az átjárási területbe. A „DesignLocking“ záródarabokat a sík elhelyezés és az esztétikus látvány kedvéért a tokba ültették.

**Képek:** Roto **Roto\_Patio\_Lift\_2022\_3.jpg**

**Roto\_Patio\_Lift\_2022\_4.jpg**

**Roto\_Patio\_Lift\_2022\_5.jpg**

**Roto\_Patio\_Lift\_2022\_6.jpg**

Szabadon nyomtatható – másolat kérésre.

**Kiadó**: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info.presse@roto-frank.com

**Szerkesztőség**: Dr. Sälzer Pressedienst • Lensbachstr. 10 • 52159 Roetgen • Tel. +49 2471 9212864 • Fax +49 2471 9212867• info@drsaelzer-pressedienst.de